รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่  ๑๐ / ๒๕๕๘ 
วันอังคารที่ ๖ ตุลาคม พ.ศ. ๒๕๕๘  เวลา ๐๙.๑๐ น.
ณ ห้องโสตทัศนศึกษาโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม
  ๘๒       คน
ผู้มาประชุม
  ๘๐       คน
ผู้ไม่มาประชุม
    ๑       คน 
ได้แก่





๑. นายอามร  
โสภานุสนธิ์ 
ไปราชการ

ระเบียบวาระที่ ๑  เรื่องที่ประธานแจ้งให้ทราบ

อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนตุลาคม จำนวน ๙ คน ดังนี้  รองฯกวีวัฒน์  เงินขาว  นางอ้อมจิต  สระทองจันทร์  นายสำราญ  ศรเลี่ยมทอง  นายปริญ  กระต่ายทอง  นางสาวณัฏฐ์ศศิ  โชติอภิชานันท์  นางดลยา  เฉื่อยฉ่ำ  นางสาวปาณิสรา  ไชยทองเครือ  นางสาวภัชชานัน  ศรีนวล  และนายเจษฎา  ปวงรังษี

๑.๑ ข้อราชการจากการประชุมผู้บริหาร  จากการประชุมผู้บริหารเกี่ยวกับข้อราชการ เมื่อวันที่ ๓๐ กันยายน ๒๕๕๘ ณ โรงเรียนทุ่งโพธิ์ทะเลพิทยา โรงเรียนคลองลานวิทยาได้รับโล่และประกาศนียบัตรรางวัล โรงเรียนจัดโครงการปลูกฝังค่านิยม ๑๒ ประการ รางวัลกิจกรรมส่งเสริมการรักษาวัฒนธรรมประเพณีไทยดีเด่นระดับเหรียญทองแดง และรางวัลจัดการส่งเสริมการมีศีลธรรมรักษาความซื่อสัตย์ดีเด่นเหรียญเงินระดับดีมาก

สพม. ๔๑ แจ้งเรื่องการชักธงชาติให้สง่างาม ผู้ชักธงชาติต้องแต่งการเหมาะสม เปิดภาคเรียนที่ ๒/๒๕๕๘
ให้เน้นย้ำนักเรียนด้วย

สพม.๔๑ จะจัดสอบพนักงานราชการและครูอัตราจ้างที่ปฏิบัติการสอน ๓ ปีขึ้นไป จำนวน ๓๓ อัตรา ขอให้พนักงานราชการและครูอัตราจ้างที่มีความประสงค์จะสมัครสอบติดตามได้จากเว็บไซต์ สพม.๔๑

๑.๒ ข้อราชการจากการประชุมหัวหน้าส่วนอำเภอคลองลาน เมื่อวันที่ ๑ ตุลาคม ๒๕๕๘ ณ ที่ว่าการอำเภอคลองลาน  นายอำเภอคลองลานขอขอบคุณโรงเรียนคลองลานวิทยาที่นำนักเรียนไปร่วมบริจาคโลหิต  และขอความร่วมมือจากโรงเรียนให้นำนักเรียนจำนวน ๒๐ คน เข้าร่วมงานสารทไทยกล้วยไข่ ประจำปี ๒๕๕๘ 

      ขอเชิญชวนคณะครูเข้าร่วมพิธีวางพวงมาลาเนื่องในวันปิยมหาราช ในวันที่ ๒๓ ตุลาคม ๒๕๕๘ 
ณ ที่ว่าการอำเภอคลองลาน แต่งกายชุดปกติขาว 
 
      มอบหมายนายสมชาย  วุฒิพันธุ์  จัดทำพวงมาลาเพื่อเข้าร่วมพิธีฯ
๑.๓ การจัดทำแผนพัฒนาระยะกลาง (๔ ปี)  จะจัดทำแผนพัฒนาระยะกลางในภาคบ่ายและต้องเสร็จก่อนปิดภาคเรียนที่ ๑/๒๕๕๘ โดยจะต้องวิเคราะห์องค์กรเพื่อนำไปจัดทำแผนปฏิบัติราชการประจำปี 

๑.๔ แจ้งกำหนดการปิดและปิดภาคเรียน

       ปิดภาคเรียนที่ ๑/๒๕๕๘ วันที่ ๑๐ ตุลาคม ๒๕๕๘  เปิดเตรียมการวันที่ ๒๕ ตุลาคม ๒๕๕๘  เปิดภาคเรียนที่ ๒/๒๕๕๘ วันที่ ๒๖ ตุลาคม ๒๕๕๘
๑.๕ โครงการครูดีไม่มีอบายมุข ประจำปี ๒๕๕๙ (ปีที่ ๕) ขอเชิญผู้บริหารและข้าราชการครูสมัครเข้าร่วมโครงการครูดีไม่มีอบายมุข ส่งผลงานภายในวันที่ ๓๑ ตุลาคม ๒๕๕๘ และขอให้งดเลี้ยงเครื่องดื่มแอลกอฮอล์ในการจัดงานวันครู เพื่อเป็นแบบอย่างที่ดีต่อสังคม
๑.๖ ขอเชิญส่งผลงานดีเด่นรับรางวัลเชิดชูเกียรติ MOE AWARDS ประเภทบุคคลและสถานศึกษา บุคคลใดมีความประสงค์ที่จะส่งผลงานดีเด่นฯ ขอดูรายละเอียดได้ที่งานบุคคล ส่งภายในวันที่ ๑๔ ตุลาคม ๒๕๕๘
ระเบียบวาระที่ ๒  รับรองรายงานการประชุมครั้งที่  ๙/๒๕๕๘

รับรอง

ระเบียบวาระที่ ๓  เรื่องสืบเนื่องจากการประชุมครั้งที่แล้ว

จากการประเมินคุณภาพภายในโดย สพม.๔๑ ศึกษานิเทศก์ให้ข้อเสนอแนะและคำแนะนำหลายด้านให้นำมาปรับให้เข้ากับการทำแผนปฏิบัติราชการ ๔ ปี
ระเบียบวาระที่ ๔  เรื่องเสนอเพื่อพิจารณา

ไม่มี
ระเบียบวาระที่  ๕  เรื่องจากกลุ่มบริหารงาน

๕.๑ งานที่เกี่ยวข้องกับกลุ่มบริหารวิชาการ

       ๕.๑.๑ ขอให้คณะครูส่ง ปพ.๕ และ Bookmark ภายในวันที่ ๙ ตุลาคม ๒๕๕๘ ก่อนเวลา ๑๒.๐๐ น. และจะประกาศผล online ให้นักเรียนทราบ  โดยจะมีการสอบแก้ ๐ เมื่อเปิดภาคเรียนที่ ๒/๒๕๕๘ แล้ว

       ๕.๑.๒ ในภาคเรียนที่ ๒/๒๕๕๘ ขอให้คณะครูส่งกำหนดการสอนระยะยาว ในวันที่ ๒๖-๓๐ ตุลาคม ๒๕๕๘  โดยแผนการจัดการเรียนรู้จะมีการปรับใหม่แล้วจะนำรูปแบบลงเว็บไซต์โรงเรียนและต้องนำเสนอผู้อำนวยการฯให้ลงนามก่อนนำไปจัดการเรียนการสอน ต้องมีวิเคราะห์ผู้เรียนและต้องมีคำสั่งปฏิบัติหน้าที่สอนด้วย


      แผนการจัดการเรียนรู้อนุญาตให้ทำ ๑ แผน/๒ ชั่วโมงได้ ถ้าชั่วโมงสอนนั้นเป็นชั่วโมงติดกัน ต้องจัดทำทะเบียนสื่อส่งเมื่อสิ้นภาคเรียน  การวัดและประเมินผล มีวิธีในการวัดอย่างไร ใช้เครื่องมือและมีเกณฑ์การวัดอย่างไร  วิจัยชั้นเรียนต้องเกิดจากการบันทึกหลังสอนเท่านั้น
๕.๒ เรื่องที่เกี่ยวกับกลุ่มบริหารทั่วไป
       ๕.๒.๑ การส่งหนังสือไป สพม. ๔๑  ขอให้ฝ่าย/งานที่จะส่งหนังสือราชการไป สพม.๔๑ ส่งไฟล์เอกสารที่นางสาวปาณิสรา  ไชยทองเครือ ด้วยเพื่อลงทะเบียนในระบบการับส่งหนังสือของ สพม.๔๑
       ๕.๒.๒ การจ่ายหนังสือราชการไปยังฝ่าย/งานต่างๆ ให้เลขานุการฝ่าย/งานมาลงชื่อรับที่นางสาวปาณิสรา  ไชยทองเครือ ถ้าเรื่องใดเป็นเรื่องเร่งด่วนให้นางสาวปาณิสรา  ไชยทองเครือ โทรศัพท์แจ้งเจ้าของงานด้วย
       ๕.๒.๓ มีพระเครื่องบูชาพระครูวิกรมวชิรสารโสภณ (หลวงพ่อจุน) วัดหงส์ทอง อำเภอขาณุวรลักษบุรี จังหวัดกำแพงเพชร  พระเครื่องหลวงพ่อเงินวัดบางคลาน อำเภอโพทะเล  จังหวัดพิจิตร  และเหรียญปลอดภัยของพระครูปัญญาสัตติคุณ เจ้าอาวาสวัดไพรสณฑ์รัตนาราม อำเภอคลองลาน  จังหวัดกำแพงเพชร บุคลากรท่านใดมีความสนใจติดต่อสอบถามได้ที่นางสาวปาณิสรา  ไชยทองเครือ
       ๕.๒.๓ ขอเชิญคระครูร่วมทำบุญทอดกฐินกับวัดหนองปลิง  อำเภอเมือง  จังหวัดกำแพงเพชร เพื่อสมทบทุนสร้างโบสถ์ศิลาแลง ส่งซองกฐินที่นางสาวปาณิสรา  ไชยทองเครือ

๕.๓ เรื่องที่เกี่ยวกับกลุ่มบริหารงบประมาณ/บุคคล

      ๕.๓.๑ การประเมินประสิทธิภาพประสิทธิผล ในภาคเรียนที่ ๒/๒๕๕๘ จะมีรายการที่เพิ่มขึ้น เช่น
แผนการจัดการเรียนรู้  วิจัยชั้นเรียน  บันทึกการนิเทศ  รายงานผลการพัฒนาผู้เรียน  รายงานการปฏิบัติงานพิเศษ  การเยี่ยมบ้าน  การเยี่ยมบ้านซ้ำ  วิชาการหลักสูตรภูมิปัญญา  การประสานความร่วมมือของชุมชน  ผู้ปกครองเครือข่าย  การติดตามนักเรียนแก้ ๐  การพัฒนาตนเองในวิชาชีพ เป็นต้น เปิดภาคเรียนที่ ๒/๒๕๕๘ จะมีเอกสารแจกให้คณะครูทราบ

      ๕.๓.๒ หลังเลิกการประชุม ขอให้บุคลากรรับแผนการจัดการเรียนรู้และสมุดนิเทศภายในคืนด้วย

      ๕.๓.๓ จะมีการตรวจสอบพัสดุประจำปีเมื่อเปิดภาคเรียนที่ ๒/๒๕๕๘ ขอให้คณะกรรมการที่ไปตรวจและผู้ให้ข้อมูลรายงานการตรวจพัสดุตามความเป็นจริง เพราะพัสดุใดที่ชำรุดหรือใช้งานไม่ได้นั้นมีค้างอยู่ในทะเบียนพัสดุเป็นจำนวนมาก 

      ๕.๓.๔ ขอให้ครูที่ปรึกษาส่งรายชื่อนักเรียนที่จะได้รับทุนปัจจัยพื้นฐานของภาคเรียนที่ ๒/๒๕๕๘ 
ห้องละ ๑๕ คน ส่งที่นางสาวพัทธมน  ภิงคารวัฒน์

      ๕.๓.๕ สหกรณ์ออมทรัพย์ครูกำแพงเพชร ส่งรายการเงินฝากและหนี้ ให้สมาชิกตรวจสอบความถูกต้อง ขอตรวจสอบได้ที่นางสาวน้ำผึ้ง  เขมะสุนะ

      ๕.๓.๖ ข้าราชการครูคนใดที่มีความประสงค์จะหักภาษีเพิ่ม ให้แจ้งได้ที่นางภัณฑิรา  โพธิ์แนม

      ๕.๓.๗ แจ้งยอดเงิน ดังนี้



เงินบริจาคสร้างโรงอาหารจำนวน  ๑,๐๖๘,๗๔๓.๕๑ บาท 



เงินจากการจำหน่ายชิฟ ๑/๒๕๕๘ จำนวน ๑๕๐,๓๕๕ บาท รวมทั้งสิ้นจำนวน ๒๘๘,๙๑๖.๔๕ บาท



เงินกองทุนลานทองเป็นเงินกู้ยืมจำนวน  ๓๒,๐๐๐ บาท คงเหลือเงิน ๑๙,๕๖๐ บาท



เงินจากการจำหน่ายน้ำดื่ม คลว.  จำนวน  ๒๓๕,๖๙๔.๘๐ บาท



เงินสวัสดิการ  เงินยืมจำนวน  ๒๓๔,๙๑๘ บาท เป็นเงินสด ๓๔๑,๐๔๑ บาท
๕.๔ เรื่องที่เกี่ยวกับกลุ่มงานกิจการนักเรียน
       ๕.๔.๑ ชี้แจงการปฏิบัติงานงานส่งเสริมระเบียบวินัยและแก้ไขพฤติกรรมนักเรียน 


- ในภาคเรียนที่ ๒/๒๕๕๘ กลุ่มงานกิจการนักเรียนจะออกคำสั่งใหม่เพื่อให้มีความชัดเจนมากขึ้นโดยแต่ละงานจะมีหน้างานงาน กรรมการ และเลขานุการประมาณงานละ ๔-๕ คน  และเมื่อมีหนังสือราชการมาเข้าขอให้เกษียณหนังสือไปยังงานต่างๆ ได้เลยโดยไม่ต้องผ่านกลุ่มงานกิจการนักเรียน


- งานสภานักเรียน ในภาคเรียนที่ ๒/๒๕๕๘ ต้องการให้สภานักเรียนมีบทบาทมากขึ้นและจะพานักเรียนไปศึกษาดูงานเพื่อให้เป็นรูปธรรมมากขึ้น ขอให้หัวหน้างานสภานักเรียนเสนอโครงการศึกษาดูงานด้วย




- นักเรียนที่มาสาย ทะเลาะวิวาท ชู้สาว ไม่เข้าเรียน ในภาคเรียนที่ ๒/๒๕๕๘ จะนำนักเรียนกลุ่มนี้เข้าค่ายปรับพฤติกรรม มอบหมายให้นางสาวฉวีวรรณ  ทองบุญตา สรุปจำนวนนักเรียนกลุ่มนี้ด้วย


- ครูที่ลาหรือไปราชการ ขอให้ฝากงานให้ครูผู้สอนแทนด้วย นักเรียนจะได้มีงานทำในชั่วโมง
ระเบียบวาระที่  ๖  เรื่องอื่น ๆ

๖.๑ ครูอาสาสมัครโครงการ AFS
      Miss.Paula Gorez นำเสนอประวัติครอบครัว กิจกรรมวันหยุดในประเทศเยอรมัน และการเข้าร่วม
โครงการ AFS Program

                 นางพจพร  กิจจา  นำเสนอที่มาของโครงการ AFS ดังนี้ 
   นำเสนอโครงการ AFS กับหัวหน้ากลุ่มสาระการเรียนรู้ภาษาต่างประเทศ รองผู้อำนวยการ
กลุ่มบริหารวิชาการ และผู้อำนวยการฯ จะต้องมีครอบครัวอุปถัมภ์ซึ่งนายอุดมทรัพย์ นาคพงษ์  กำนันตำบล
คลองน้ำไหล ยินดีรับเป็นครอบครัวอุปถัมภ์ แต่ Miss.Paula Gorez ยินดีที่จะอยู่ในโรงเรียนคลองลานวิทยา
กับนางพจพร  กิจจา เพื่อจะได้ทำกิจกรรมต่างๆ ได้สะดวก โดยโรงเรียนอนุมัติเงินสวัสดิการให้เป็นค่าตอบแทน
เดือนละ ๘,๐๐๐ บาท และจะกลับประเทศเยอรมันในวันที่ ๑๖ มิถุนายน ๒๕๕๙

๖.๒ ครูที่ปรึกษาที่ยังไม่ได้ส่ง SDQ และการเยี่ยมบ้านนักเรียน ขอให้ส่งภายในวันที่ ๙ ตุลาคม ๒๕๕๘ 
ที่นายสมานชัย  สุทา

๖.๓ ครูที่ปรึกษาที่ไปเยี่ยมบ้านนักเรียนแล้วพบว่านักเรียนคนใดมีฐานะทางบ้านยากจน ขอให้ส่งรายชื่อมาที่งานระบบดูแลนักเรียนแล้วจะประสานพระครูปัญญาสัตติคุณ เจ้าอาวาสวัดไพรสณฑ์รัตนาราม อำเภอคลองลาน  
จัดข้าวสารอาหารแห้งไปมอบให้นักเรียนที่บ้าน ซึ่งในการนี้ได้ดำเนินการมอบข้าวสารอาหารแห้งให้กับนักเรียนไปแล้วจำนวน ๔ คน
ผอ.สมชาย  อังสุโชติเมธี

โรงเรียนคลองลานวิทยาได้งบกระตุ้นเศรษฐกิจจำนวน ๒๐๐,๐๐๐ บาท จะนำมาทำพื้นโดมอเนกประสงค์

การลดเวลาเรียน เพิ่มเวลารู้  สพม.๔๑ ให้สถานศึกษาสมัครเข้าร่วมโครงการนำร่อง แต่โรงเรียนคลองลานวิทยาไม่ได้สมัครฯ ขอให้กลุ่มบริหารวิชาการศึกษาแนวทางการดำเนินงานด้วย

สพม.๔๑ ให้โรงเรียนจัดทำโปสเตอร์รณรงค์ห้ามสูบบุหรี่และห้ามดื่มแอลกอฮอล์ในสถานศึกษาติดไว้หน้าสถานศึกษาเพื่อคุ้มครองผู้ไม่สูบบุหรี่และผู้ที่ไม่ดื่มเครื่องดื่มที่มีแอลกอฮอล์

เงินกองทุนสวัสดิการ สมาชิกต้องการถอนเงินคืน ขอให้ดำเนินการให้เรียบร้อยด้วย

กุญแจห้องที่ต้องใช้รวมกันของให้นำไปฝากไว้ที่ห้องธุรการ

จะทำห้องนอนเวร/ห้องประชุมผู้ปกครองจิตอาสา/สำนักงานปกครองบริเวณหลังป้ายโรงเรียนติดกับห้องสมุดโรงเรียน

โรงเรียนได้งบประมาณจำนวน ๑.๙ ล้านบาท เพื่อทำห้องหุ่นยนต์ โดยเลือกห้องเรียนอาคารเรียน ๑ 

รองฯ กวีวัฒน์  เงินขาว

ขอเชิญสมาชิกกองทุนสวัสดิการ ประชุมเวลา ๑๓.๐๐ น. ณ ห้องลานเพชร ขอให้นางสุนิสา  ภู่ฤทธิ์  เตรียมเอกสารในการดำเนินงานเข้าร่วมการประชุมด้วย
นางสาวลำดวน  ไชยสอาด

ขอให้คณะครูสำเนาวุฒิบัตรลูกเสือให้นางสาวลำดวน  ไชยสอาด  เพื่อตั้งกลุ่มกองลูกเสือเนตรนารีสามัญ
รุ่นใหญ่
นายวรวิทย์  ภูวดล

จากการที่มีนโยบายให้ลดการบ้าน แต่ในทางปฏิบัติยังไม่เป็นเช่นนั้น จึงต้องการให้ครูผู้สอนในแต่ละระดับชั้นมาปรึกษากันว่างานใดสามารถบูรณาการกันได้ เพราะขณะนี้นักเรียนมีภาระงานมากจนนักเรียนไม่ทำงานส่งครูผู้สอน

การวิเคราะห์ผู้เรียน ตนสอนนักเรียน ๔ ห้องจะต้องวิเคราะห์ผู้เรียนถึง ๔ ห้อง ขอให้ครูที่ปรึกษาที่รู้จักนักเรียนดีที่สุดในห้องเป็นผู้วิเคราะห์ผู้เรียนแล้วถ่ายเอกสารแจกครูผู้สอน

ผู้อำนวยการฯ แจ้งต่อที่ประชุม ดังนี้  การวิเคราะห์ผู้เรียนเพื่อจะได้ทราบว่านักเรียนคนใดมีปัญหาในการเรียนวิชานั้นๆ อย่างไร จะได้เน้นย้ำนักเรียนได้เพราะฉะนั้นครูผู้สอนควรจะเป็นผู้วิเคราะห์ผู้เรียนด้วยตนเอง 
ส่วนครูที่ปรึกษาย่อมรู้จักนักเรียนในที่ปรึกษาของตนเป็นอย่างดีแต่ไม่สามารถนำข้อมูลมาของครูที่ปรึกษามาวิเคราะห์ผู้เรียนได้เพราะเป็นข้อมูลคนละส่วนกันเนื่องจากการวิเคราะห์ผู้เรียนต้องเป็นการวิเคราะห์ผู้เรียนในชั้นเรียนเท่านั้น
นายองอาจ  อินทร์แฟง
 
ขอให้ปรับปรุงอาคารเรียนชั่วคราวด้วยเพราะมีปัญหาในการสอนมากเนื่องจากเสียงดังรบกวนกัน
นายปกรณ์  วัฒนศิริ


ขอให้ทำสายยูเพื่อใส่กุญแจหน้าห้องน้ำครู และมีที่เก็บกุญแจประจำไว้ที่ห้องใดห้องหนึ่ง
นางวันเพ็ญ  ศรเลี่ยมทอง

หลังคาโรงฝึกงานคหกรรมชำรุดควรจะจ้างช่างมาดำเนินการ และขอให้ตรวจระบบไฟฟ้าภายในโรงเรียนด้วยเพราะมีสายไฟฟ้าหลุด ปลั๊กชำรุด เสี่ยงต่อการเกิดอันตรายกับนักเรียน
นางสาวศรีสุรีย์  ทองสีอ่อน

ปิดภาคเรียนขอให้รดน้ำต้นไม้ที่ปลูกไว้ด้วย

ผู้บริหารมีนโยบายอย่างไรที่มีผู้ปกครองทำงานให้นักเรียนมาส่งครู

 ปิดประชุมเวลา ๑๑.๑๕ น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

